**Likumprojekta „Grozījumi Covid-19 infekcijas izplatības pārvaldības likumā” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Covid-19 infekcijas izplatības pārvaldības likumā” (turpmāk – Likumprojekts) izstrādāts, lai sekmētu vakcināciju un sasniegtu pēc iespējas augstāku vakcinācijas aptveri sabiedrībā kopumā, kā arī balstītu to uz datiem attiecībā uz vakcinācijas procesa norisi un vakcinēto personu īpatsvaru dažādās profesiju un amatu grupās, dažādās vecuma grupās, pašvaldībās un tautsaimniecības nozarēs, kā arī nodrošinātu patērētāju tiesību ievērošanu, ja kultūras, izklaides un sporta pasākums ir izziņots un izlikts pārdošanā līdz 2021.gada 15.jūnijam un pakalpojuma sniedzējs pēc pasākuma izziņošanas saskaņā ar normatīvo aktu prasībām ir noteicis tādas epidemioloģiskās drošības prasības pasākuma norisei, kas liedz personai apmeklēt pasākumu, jo personai nav sadarbspējīga vakcinācijas, pārslimošanas vai testēšanas sertifikāta (Covid-19 sertifikāts) atbilstoši izziņotajam pasākuma norises veidam, persona epidemioloģiskās drošības nolūkos atsakās apmeklēt pasākumu, ja pasākums izziņots un izlikts pārdošanā pēc 2021.gada 15.jūnija un tas paredzēts personām ar sadarbspējīgu testēšanas sertifikātu, bet personai 48 stundas pirms pasākuma vai pasākuma norises dienā tiek konstatēts pozitīvs Covid-19 testa rezultāts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Ministru kabineta 2021.gada 29.jūnija sēdes protokollēmuma (prot. Nr.50 56.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” 6.punktu, atbilstoši kuram Kultūras ministrijai uzdots sagatavot un kultūras ministram noteiktā kārtībā iesniegt izskatīšanai Ministru kabineta 2021.gada 6.jūlija sēdē grozījumus Covid-19 infekcijas izplatības pārvaldības likumā (turpmāk – Likums) atbilstoši informatīvajā ziņojumā „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu” minētajam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta mērķis, paredzot grozīt Likuma 6.8 pantu, ir sekmēt vakcināciju un sasniegt pēc iespējas augstāku vakcinācijas aptveri sabiedrībā kopumā, kā arī balstīt to uz datiem attiecībā uz vakcinācijas procesa norisi un vakcinēto personu īpatsvaru dažādās profesiju un amatu grupās, dažādās vecuma grupās, kā arī pašvaldībās un tautsaimniecības nozarēs. Likumprojekta īstenošanas rezultātā iegūtie dati ļaus sekmīgāk un mērķtiecīgāk veicināt vakcinācijas pret Covid-19 norisi, kā arī mērķtiecīgāk un precīzāk vadīt koronavīrusa SARS-CoV-2 izplatību ierobežojošo pasākumu noteikšanu un īstenošanu, tādējādi mazinot izmaksas tautsaimniecībai.Lai nodrošinātu minēto mērķu īstenošanu, Likumprojekta 1.pants paredz noteikt, ka Centrālā statistikas pārvalde saņems personas datus (vārds, uzvārds, personas kods) par personām, kurām ir uzsākta un pabeigta vakcinācija pret Covid-19, un apvienos šos datus ar datiem par šīm personām no citām valsts informācijas sistēmām un izveidos pseidonimizētu datu masīvu, kas tiks izmantots šo datu analīzei un lēmumu pieņemšanai par vakcinācijas veicināšanas pasākumiem un potenciāli par Covid-19 izplatību ierobežojošiem pasākumiem.Likumprojekta 1.panta būtība ir paredzēt, ka tiek sniegts deleģējums tam, ka Centrālā statistikas pārvalde, balstoties uz Nacionālā veselības dienesta reizi divās nedēļās iesniegtiem vakcināciju uzsākušo un vakcināciju pabeigušo personu personas kodiem, sasaista personas kodu un vārdu un uzvārdu ar Centrālās statistikas pārvaldes rīcībā esošajiem Pilsonības un migrācijas pārvaldes Iedzīvotāju reģistra informācijas sistēmas, Valsts ieņēmumu dienesta, Izglītības un zinātnes ministrijas, Valsts sociālās apdrošināšanas aģentūras un Nodarbinātības valsts aģentūras datiem par šīm personām, kā arī tūlītēji nodrošina apvienoto datu pseidonimizēšanu un personu kodu, vārdu un uzvārdu dzēšanu, kā arī izveidotā pseidonomizētā datu masīva drošu attālinātu piekļuvi Slimību profilakses un kontroles centram (saglabājot Slimību profilakses un kontroles centra personu reģistrācijas numurus), Ekonomikas ministrijai un Pārresoru koordinācijas centram šo datu analīzei bez Slimību profilakses un kontroles centra personu reģistrācijas numuriem. Pseidonimizētajā datu masīvā tiktu iekļauti šādi dati par personu: personas datu iekļaušanas datu masīvā datums, vakcinācijas kursa pirmās un otrās devas saņemšanas datumi, vakcīnas nosaukums, un sociālekonomiskie dati – personas dzimšanas gads, personas deklarētās dzīvesvietas adrese, personas darba vieta, tautsaimniecības nozare pēc NACE klasifikācijas, profesijas (aroda, amata, specialitātes) kods atbilstoši Profesiju klasifikatoram, personas bezdarbnieka vai pensionāra statuss. Papildus Centrālā statistikas pārvalde pievieno informāciju par personu kopskaitu valstī, kas atbilst katrai no datu pazīmēm, piemēram, 1971.gadā dzimušo iedzīvotāju kopskaits vai bērnudārzu pedagogu kopskaits valstī.Lai nodrošinātu, ka personu personas dati tiek izmantoti tikai regulējuma leģitīmā mērķa sasniegšanai un netiek uzglabāti ilgāk nekā tas ir nepieciešams šī mērķa sasniegšanai, Ministru kabineta noteikumos jāparedz, ka Centrālā statistikas pārvalde personas kodus un vārdus un uzvārdus pēc datu apvienošanas un pseidonimizēšanas dzēš, bet pseidonimizētos datus par personu glabā ne ilgāk kā nepieciešams un datu masīvu regulāri atjauno, papildinot to ar jaunāko informāciju un dzēšot to informāciju, kuras glabāšana datu masīvā vairs nav nepieciešama.Saskaņā ar Ministru kabineta 2020.gada 9.jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) 38.31punktu MK noteikumu Nr.360 [38.27](https://likumi.lv/ta/id/315304#p38.27) punkta ievaddaļā minētās personas, proti, personas, kurām ir sadarbspējīgs vakcinācijas vai pārslimošanas sertifikāts, var saņemt pakalpojumus klātienē, tai skaitā ēdināšanas un izklaides pakalpojumus, skaistumkopšanas un labsajūtas pakalpojumus, saņemt kultūras (kino un teātra izrādes, koncerti, izstādes, muzejpedagoģiskās un izglītojošās norises u. c.) pakalpojumus. Savukārt MK noteikumu Nr.360 38.34punktā minētajā kārtībā var saņemt pakalpojumus klātienē, kuru norise saskaņā ar MK noteikumu Nr.360 [14.](https://likumi.lv/ta/id/315304#p14) un [14.2punkta](https://likumi.lv/ta/id/315304#p14.2) nosacījumiem ir aizliegta, tai skaitā izklaides un kultūras (kino un teātra izrādes, koncerti, izstādes, muzejpedagoģiskas un izglītojošas norises u.c.) bez jau minētajām personām var saņemt arī personas, kurām ir sadarbspējīgs testēšanas sertifikāts, kā arī šīs personas pavadošie bērni, kas jaunāki par 12 gadiem. Tas nozīmē, ka šā brīža MK noteikumu Nr.360 regulējums neaizliedz apmeklēt pasākumus personām, kuras nav vakcinētas, bet kurām ir sadarbspējīgs testēšanas sertifikāts. Tas, vai šādas personas drīkst apmeklēt pasākumu, atkarīgs no tā, vai pasākums tiek organizēts MK noteikumu Nr.360 38.31 punktā vai 38.34 punktā paredzētajā kārtībā.Personas, kuras iegādājās biļetes uz pasākumiem līdz Ministru kabineta lēmumam (Ministru kabineta 2021.gada 27.maija noteikumi Nr.332 „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai””) par to, ka pasākumus ir tiesīgi apmeklēt tikai vakcinētas un testētas personas (no 2021.gada 15.jūnija), bija noslēgušas civiltiesiskus līgumus par pakalpojuma saņemšanu bez attiecīgajiem nosacījumiem pasākumu apmeklēšanai un var saskarties ar situāciju, kad tās dažādu iemeslu dēļ nav paspējušas vai varējušas saņemt vakcīnu vai arī citu iemeslu dēļ nav vakcinējušās, kā arī nav izslimojušas Covid-19 infekcijas slimību un līdz ar to tām nav iespējams saņemt attiecīgo pakalpojumu. Kā arī izmainītie pasākumu norises nosacījumi aptver gan datumu, gan programmu, gan epidemioloģiskās prasības, tādēļ būtu jānodrošina šo patērētāju tiesības šajās situācijās saņemt atpakaļ par biļeti samaksāto naudu, ko vispārējā gadījumā paredz arī Patērētāju tiesību aizsardzības likuma 30.panta tiesiskais regulējums, vienlaikus radot iespēju pakalpojuma sniedzējiem kompensēt atmaksāto biļešu naudu, lai pasākuma rīkotājs būtu pasargāts no neparedzētu apstākļus zaudējumiem.Ņemot vērā minēto, Likumprojekta 2.pants paredz papildināt Likuma 7.pantu ar ceturto un piekto daļu, nosakot, ka:1. ja pasākums ir izziņots un izlikts pārdošanā līdz 2021.gada 15.jūnijam un pakalpojuma sniedzējs pēc pasākuma izziņošanas saskaņā ar normatīvo aktu prasībām ir noteicis tādas epidemioloģiskās drošības prasības pasākuma norisei, kas liedz personai apmeklēt pasākumu, jo personai nav sadarbspējīga vakcinācijas, pārslimošanas vai testēšanas sertifikāta (Covid-19 sertifikāts) atbilstoši izziņotajam pasākuma norises veidam, pakalpojuma sniedzējs nesaņemtā pakalpojuma gadījumā pēc pieprasījuma līdz 2021.gada 31.augustam atmaksā patērētājam biļetes cenu;
2. ja pasākums izziņots un izlikts pārdošanā pēc 2021.gada 15.jūnija un tas paredzēts personām ar sadarbspējīgu testēšanas sertifikātu, bet personai 48 stundas pirms pasākuma vai pasākuma norises dienā tiek konstatēts pozitīvs Covid-19 testa rezultāts, pakalpojuma sniedzējs nesaņemtā pakalpojuma gadījumā pēc patērētāja pieprasījuma atmaksā biļetes cenu ne vēlāk kā 30 dienu laikā pēc pasākuma norises dienas.

Papildus Likumprojekta 2.pants paredz tehniski precizēt Likuma 7.panta otro un trešo daļu, aizstājot vārdu „naudu” ar vārdiem „biļetes cenu”. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Pārresoru koordinācijas centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz personām, kas inficētas ar koronavīrusu SARS-CoV-2, personām, kuras uzsākušas un pabeigušas vakcinācijas pret Covid-19 procesu, kā arī pasākumu rīkotājiem un apmeklētājiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 2 132 861 |  0 |  0 |  0 |  0 |  0 |
| 2.1. valsts pamatbudžets | 0 | 2 132 861 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | - 2 132 861 |  0 |  0 |  0 |  0 |  0 |
| 3.1. valsts pamatbudžets |  0 | - 2 132 861 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | +2 132 861 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Ministru kabineta 2021.gada 29.jūnija sēdes protokollēmuma (prot. Nr.50 56.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” 3.punktam nepieciešamie līdzekļi paredzami no valsts budžeta programmas 02.00.00 „Līdzekļi neparedzētiem gadījumiem”.Nepieciešamais finansējums valsts kompensācijai 80% apmērā no patērētājiem atmaksātās summas līdz 2021.gada 31.decembrim ir 2 132 861 *euro*. Paskaidrojums aprēķinam no informatīvā ziņojuma „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”:Saskaņā ar indikatīvajiem biļešu tirgotāju datiem par publiskajiem pasākumiem, kas plānoti periodā no 2021.gada 6.aprīļa līdz 2021.gada 30.jūnijam, pārdoto biļešu apmērs ir 895 485,66 *euro*. Savukārt uz publiskajiem pasākumiem, kuru norise plānota no 2021.gada 1.jūlija līdz 2021.gada 31.decembrim, pārdoto biļešu apmērs ir 2 832 944,79 *euro*. Līdz ar to papildus nepieciešamais finansējums biļešu kompensāciju izmaksai ir 2 132 860,53 *euro*, tai skaitā 80% no 2021.gada 6.aprīļa līdz 2021.gada 30.jūnijam plānoto publisko pasākumu pārdoto biļešu summas jeb 716 388,53 *euro* un 50% no 2021.gada 1.jūlija līdz 2021.gada 31.decembrim plānoto publisko pasākumu pārdoto biļešu summas jeb 1 416 472,38 *euro.* 50% apmērs no plānoto pasākumu pārdoto biļešu summas noteikts, ņemot vērā, ka pilnu vakcinācijas pret Covid-19 procesu uz 2021.gada 19.jūniju ir veikuši 25% no Latvijas iedzīvotājiem un vakcinācijas apmēri palielinās, kā arī ņemot vērā Covid-19 pārslimojušās personas.Nepieciešamā finansējuma aprēķins ir indikatīvs, kas varētu samazināties, ņemot vērā vakcinācijas apjoma aptvēruma palielinājumu un atgriezto biļešu otrreizējo pārdošanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Lai nodrošinātu MK noteikumu Nr.360 pasākumu izpildi, Ekonomikas ministrijai (Centrālajai statistikas pārvaldei) 2021.gadā nepieciešamais papildu finansējums ir 33 736 *euro*, kas paredzēts Covid-19 iknedēļas saslimušo un regulāru vakcinēto (tai skaitā daļēji vakcinēto) personu datu sagatavošanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Centrālā statistikas pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Likumprojekts šo jomu neskar. |
| 3. | Cita informācija | Nav |

Kultūras ministra vietā –

ekonomikas ministrs J. Vitenbergs

Jaunskunga 67330216

Zanda.Jaunskunga@km.gov.lv

v\_sk = 1975